
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 973 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ανακαθορισμός της κατά τόπον αρμοδιότητας 
των Περιφερειακών Διευθύνσεων της Ειδικής 
Γραμματείας του Σώματος Δίωξης Οικονομικού 
Εγκλήματος (Σ.Δ.Ο.Ε.). 

2 Παράταση της προθεσμίας ηλεκτρονικής υποβο¬ 
λής των δηλώσεων φόρου πλοίων πρώτης κατη¬ 
γορίας του ν. 27/1975. 

3 Ορισμός Αποφαινομένων Οργάνων για την εκ¬ 
πόνηση της μελέτης με τίτλο: «Μελέτη Πλαισίου 
Έργων Ανάπτυξης Λιμένα Τήνου». 


ΑΠΟΦΑΣΕΙΣ 

Αριθμ. 2/2310770004 (1) 

Ανακαθορισμός της κατά τόπον αρμοδιότητας 
των Περιφερειακών Διευθύνσεων της Ειδικής 
Γραμματείας του Σώματος Δίωξης Οικονομικού 
Εγκλήματος (Σ.Δ.Ο.Ε.). 

Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 30 παρ. 9 του ν. 3296/2004 «Φορο¬ 
λογία εισοδήματος φυσικών και νομικών προσώπων, 
φορολογικοί έλεγχοι και άλλες διατάξεις» (Α'253) σε συν¬ 
δυασμό με τις διατάξεις της παρ. 1 του άρθρου 88 του 
ν. 3842/2010 «Αποκατάσταση φορολογικής δικαιοσύνης, 
αντιμετώπιση της φοροδιαφυγής και άλλες διατάξεις» 
(Α' 58), 

β) του π.δ. 111/2014 «Οργανισμός Υπουργείου Οικο¬ 
νομικών» (Α' 178), 

γ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Β' 204), 


ε) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα», (Α'98). 

2 α) Την αριθ. ΥΠΟΙΚ 0010218 ΕΞ 2016/14.11 2016 
κοινή απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων στην Υφυπουργό 
Οικονομικών Αικατερίνη Παπανάτσιου», (Β' 3696). 

β) Την αριθ. 2/6063/0004/13.02.2017 απόφαση του 
Υπουργού Οικονομικών «Αναστολή λειτουργίας οργανι¬ 
κών μονάδων Περιφερειακών Επιχειρησιακών Διευθύν¬ 
σεων Δίωξης Οικονομικού Εγκλήματος της Ε.Γ. Σ.Δ.Ο.Ε. 
του Υπουργείου Οικονομικών», (Β' 760). 

3. Τις υπηρεσιακές ανάγκες της Ειδικής Γραμματείας 
του Σώματος Δίωξης Οικονομικού Εγκλήματος. 

4. Το γεγονός ότι από την απόφαση αυτή δεν προκα- 
λείται πρόσθετη δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Ανακαθορίζουμε την κατά τόπον αρμοδιότητα των 
κατωτέρω Περιφερειακών Διευθύνσεων Δίωξης Οικονο¬ 
μικού Εγκλήματος της Ειδικής Γραμματείας του Σώματος 
Δίωξης Οικονομικού Εγκλήματος (Σ.Δ.Ο.Ε.) ως εξής: 

1 .Της Περιφερειακής Διεύθυνσης Δίωξης Οικονομικού 
Εγκλήματος Αττικής - Αιγαίου και στις περιοχές: 

της κατά τόπον αρμοδιότητας της Περιφερειακής 
Διεύθυνσης Δίωξης Οικονομικού Εγκλήματος Δυτικής 
Ελλάδας, Πελοποννήσου και Νοτίων Ιονίων Νήσων, της 
Περιφερειακής Διεύθυνσης Δίωξης Οικονομικού Εγκλή¬ 
ματος Κρήτης και της Περιφερειακής Διεύθυνσης Δίωξης 
Οικονομικού Εγκλήματος Θεσσαλίας και Στερεός Ελλά¬ 
δας, με εξαίρεση την κατά τόπον αρμοδιότητα για την 
Περιφέρεια Θεσσαλίας, όπως αυτή προσδιορίζεται στην 
περ. ε) της παρ. 3 του άρθρου 3 του ν. 3852/2010 (Α'87). 

2. Της Περιφερειακής Διεύθυνσης Δίωξης Οικονομι¬ 
κού Εγκλήματος Κεντρικής και Ανατολικής Μακεδονίας - 
Θράκης και στις περιοχές: 

της κατά τόπον αρμοδιότητας της Περιφερειακής Δι¬ 
εύθυνσης Δίωξης Οικονομικού Εγκλήματος Ηπείρου, 
Δυτικής Μακεδονίας και Βορείων Ιονίων Νήσων και της 
Περιφερειακής Διεύθυνσης Δίωξης Οικονομικού Εγκλή¬ 
ματος Θεσσαλίας και Στερεός Ελλάδας, με εξαίρεση την 
κατά τόπον αρμοδιότητα για την Περιφέρεια Στερεός 

Ελλάδας, όπως αυτή προσδιορίζεται στην περ. η) της 
παρ. 3 του άρθρου 3 του ν. 3852/2010 (Α' 87). 

Άρθρο 2 

Κάθε προγενέστερη διάταξη που ρυθμίζει διαφορετι¬ 
κά από τις διατάξεις του άρθρου 1 της παρούσας από¬ 
φασης καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2017 

Ο Υπουργός Η Υφυπουργός 

ΕΥΚΛΕΙΔΗΣ ΤΣΑΚΑΛΩΤΟΣ ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθ. ΠΟΛ:1040 (2) 

Παράταση της προθεσμίας ηλεκτρονικής υποβο¬ 
λής των δηλώσεων φόρου πλοίων πρώτης κατη¬ 
γορίας του ν. 27/1975. 

Η ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις των άρθρων 6 και 18του ν. 4174/2013 
(ΦΕΚ Α' 170) όπως ισχύουν. 

β.Τιςδιατάξειςτου άρθρου 14του ν. 27/1975 (ΦΕΚΑ' 77/ 
22.4.1975). 

γ. Τις διατάξεις του άρθρου 122 του ν. 4446/22.12.2016 
(ΦΕΚ Α' 240) όπως ισχύουν. 

δ. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ε. Την αριθ. ΥΠΟΙΚ 0010218 ΕΞ 2016/14.11.2016 
(Β' 3696/15.11.2016) απόφαση του Πρωθυπουργού και 
του Υπουργού Οικονομικών περί «Ανάθεσης αρμοδιο¬ 
τήτων στην Υφυπουργό Οικονομικών Αικατερίνη Πα- 
πανάτσιου». 

στ.Τοπ.δ. 111/2014 (Α' 178) «Οργανισμόςτου Υπουρ¬ 
γείου Οικονομικών» όπως τροποποιήθηκε και ισχύει. 

ζ. Τις διατάξεις του ν. 4389/27.5.2016 (ΦΕΚ 94 Α') περί 
σύστασης Ανεξάρτητης Αρχής Δημοσίων Εσόδων, όπως 
ισχύουν, ιδίως το άρθρο 41. 

η. Τις διατάξεις της παραγράφου 5 του άρθρου 18 του 
ν. 2753/1999 (ΦΕΚ 249 Α') σύμφωνα με τις οποίες, «Με 
αποφάσεις του Υπουργού Οικονομικών, που δημοσιεύ¬ 
ονται στην Εφημερίδα της Κυβερνήσεως, δύναται να κα¬ 
θορίζονται οι διαδικασίες, οι λεπτομέρειες και ό,τι άλλο 
απαιτείται, ώστε οι δηλώσεις οποιοσδήποτε φορολογι¬ 
κού αντικειμένου, καθώς και τα τελωνειακό παραστατικά 
να μπορούν να υποβάλλονται και με τη χρήση σύγχρο¬ 
νων ηλεκτρονικών μεθόδων και δικτυακών υποδομών». 

θ. Τ ις διατάξεις της παραγράφου 5 του άρθρου 22 του 
ν. 2020/1992 (ΦΕΚΑ' 534) με τις οποίες παρέχεται εξου¬ 
σιοδότηση στον Υπουργό Οικονομικών να παρατείνει με 
απόφαση, τις προθεσμίες που ορίζονται από τις κείμενες 
φορολογικές διατάξεις για υποβολή φορολογικών δηλώ¬ 
σεων σε εξαιρετικές περιπτώσεις. 

ι. Την ανάγκη διευκόλυνσης των υπόχρεων σε υπο¬ 
βολή της ετήσιας δήλωσης φόρου πλοίων πρώτης κα¬ 


τηγορίας του ν. 27/1975 (Α' 77) με τη χρήση ηλεκτρο¬ 
νικής μεθόδου επικοινωνίας μέσω του ειδικού δικτύου 
ΤΑΧΙ5 πθϊ. 

ια. Το γεγονός ότι με την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

1. Η προθεσμία ηλεκτρονικής υποβολής των δηλώ¬ 
σεων φόρου πλοίων πρώτης κατηγορίας του ν. 27/1975 
(Α' 77), καθώς και η καταβολή της πρώτης δόσης του 
φόρου αυτού, ειδικά για το φορολογικό έτος 2017, πα- 
ρατείνεται μέχρι τις 10 Απριλίου 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2017 

Η Υφυπουργός 

ΑΙΚΑΤΕΡΙΝΗ ΠΑΠΑΝΑΤΣΙΟΥ 


Αριθ. 3122.1 -Τ69/2114 4/2017 (3) 

Ορισμός Αποφαινομένων Οργάνων για την εκ¬ 
πόνηση της μελέτης με τίτλο: «Μελέτη Πλαισίου 
Έργων Ανάπτυξης Λιμένα Τήνου». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α. Του ν. 2932/2001 (ΦΕΚ Α' 145), άρθρο δέκατο 
όγδοο, «Αρμοδιότητες Γενικής Γραμματείας Λιμένων 
και Λιμενικής Πολιτικής», όπως έχει τροποποιηθεί και 
ισχύει. 

β. Του ν. 3044/2002 (ΦΕΚ Α' 197) (άρθρο 14 παρ. 1 πε¬ 
ρίπτωση δ) όπως αντικαταστάθηκε από το ν. 3153/2003 
(άρθρο 44 παρ. 1) «Θέματα Λιμενικής Πολιτικής». 

γ.Τουπ.δ.81/2014 (ΦΕΚΑ' 125): «Αναδιάρθρωση Πε¬ 
ριφερειακών Διοικήσεων Λιμενικού Σώματος - Ελληνικής 
Ακτοφυλακής (Λ.Σ. - ΕΛ.ΑΚΤ.) και Λιμενικών Αρχών και 
ρύθμιση θεμάτων στελέχωσης αυτών». 

δ. Του π.δ. 103/2014 (ΦΕΚ Α' 170): «Οργανισμός 
Υπουργείου Ναυτιλίας και Αιγαίου». 

ε. Του π.δ. 70/2015 (ΦΕΚ Α' 114): «...Ανασύσταση του 
Υπουργείου Ναυτιλίας και Αιγαίου και μετονομασία του 
σε Υπουργείο Ναυτιλίας και Νησιωτικής Πολιτικής...». 

στ.Του π.δ. 125/2016 (ΦΕΚ 210 Α'), «Διορισμός Υπουρ¬ 
γών, Αναπληρωτών Υπουργών και Υφυπουργών». 

2. Το αριθ. πρωτ. 352/22-02-2017 έγγραφο του Δημο¬ 
τικού Λιμενικού Ταμείου Τήνου - Άνδρου. 

3. Η αριθ. 160/2016 απόφαση του Διοικητικού Συμβου¬ 
λίου του Δημοτικού Λιμενικού Ταμείου Τήνου - Άνδρου 
(ΑΔΑ:7ΞΩΧΟΡ07-Υ19). 

4. Το αριθ. ΔΛΥ/372/Φ29/Μ/10-03-2017 έγγραφο 
Υπουργείου Υποδομών και Μεταφορών/Γεν. Γρ. Υπο¬ 
δομών/Γεν. Δ/νση Συγκοινωνιακών Υποδομών/Δ/νση 
Λιμενικών Υποδομών. 

5. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

1. Τον ορισμό της Διεύθυνσης Λιμενικών Υποδομών 
της Γενικής Γραμματείας Υποδομών του Υπουργείου 
Υποδομών και Μεταφορών ως Αναθέτουσα και Προϊ- 
σταμένη Αρχή καιτουΤμήματος Προγραμματισμού Σχε- 
διασμού και Μελετών της Διεύθυνσης Λιμενικών Υποδο¬ 
μών της Γενικής Γραμματείας Υποδομών του Υπουργείου 
Υποδομών και Μεταφορών ως Διευθύνουσα Υπηρεσία 
για την εκπόνηση μελέτης με τίτλο: «Μελέτη Πλαισίου 
Έργων Ανάπτυξης Λιμένα Τήνου», προϋπολογισμού 
222.863,25 ευρώ πλέον ΦΠΑ. 


2. Να ληφθούν όλες οι απαιτούμενες από τη νομοθεσία 
άδειες και εγκρίσεις που αφορούν στην εν θέματι μελέτη. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Μαρτίου 2017 
Ο Υπουργός 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























